5.pielikums
Konkursa “Konstruktīvo elementu tehniskās dokumentācijas izstrāde (atzinumi)”
(iepirkuma identifikācijas Nr. SIA RNP 2024/18)
nolikumam

Iepirkuma priekšmeta apraksts
“Konstruktīvo elementu tehniskās dokumentācijas izstrāde”
Tehniskās apsekošanas atzinuma izstrāde

1. Mērķis
1.1. Saskaņā ar Pasūtītāja sagatavoto tehniskās apsekošanas uzdevumu, veikt būves tehnisko apsekošanu atbilstoši Ministru kabineta 15.06.2021. noteikumu Nr. 384 “Būvju tehniskās apsekošanas būvnormatīvs LBN 405-21” prasībām, lai Pasūtītājs varētu turpmāk plānot veicamos darbus būves drošai ekspluatācijai un atbilstību normatīvajiem aktiem. 
1.2. Ministru kabineta 15.06.2021. noteikumus Nr. 384 “Būvju tehniskās apsekošanas būvnormatīvs LBN 405-21” piemēro iekšējo inženiertīklu (tai skaitā ugunsdrošībai nozīmīgo inženiertehnisko sistēmu), zemējumietaišu un zibensaizsardzības ietaišu apsekošanā.
1.3. Būvspeciālistam jāizdara secinājumi, vai ēka atbilst Būvniecības likuma 9.pantā noteiktajām būves būtiskajām prasībām. 
1.4. Izpildītājs tehnisko apsekošanas atzinumu (turpmāk – TAA) sagatavo un iesniedz Būvniecības informācijas sistēmā (turpmāk - BIS), saskaņojot to ar Pasūtītāju.
1.5. TAA slēdzienam jābalstās ne tikai uz vizuālo apsekošanu, bet arī izpētes rezultātiem.

1. Darba organizācija
2.1. Saskaņā ar Būvniecības likumu un Ministru kabineta 15.06.2021. noteikumiem Nr. 384 “Būvju tehniskās apsekošanas būvnormatīvs LBN 405-21”, veikt visas ēkas konstrukciju tehnisko apsekošanu fiksējot bojājumus, ja tādi ir, ievērojot ēkas starpstāvu konstrukciju nestspējas zudumu un tiešu apdraudējumu cilvēku drošībai, sniedzot ēkas faktiskā tehniskā stāvokļa novērtējumu ēkas nesošajām būvkonstrukcijām visā ēkas apjomā attiecībā uz mehānisko stiprību, stabilitāti un lietošanas drošību.
2.2. TAA ir jāiekļauj: 
2.2.1. Vispārīgas ziņas par būvi; 
2.2.2. Situācijas un teritorijas labiekārtojuma raksturojumu un aprakstu;
2.2.3. Fiksētus un novērtētus redzamos bojājumus, konstrukciju tehnisko stāvokli, pievienojot fotofiksācijas materiālus;
2.2.4. Ēkas bojājumu kartogrammu (foto fiksācija ar kartogrammu, kurā uzrādītas uzņēmumu vietas);
2.2.5. Ģeoloģijas pārskatu par objektu (ja tika veikta inženierģeoloģiska izpēte);
2.2.6. Iekšējo inženiertīklu un iekārtu vizuālo apsekošanu un redzamo defektu atspoguļošanu un uzskaiti;  
2.2.7. Ārējo inženiertīklu vizuālo apsekošanu un redzamo defektu atspoguļošanu un uzskaiti;
2.2.8. Ēkas būvkonstrukciju un to elementu faktiskā tehniskā stāvokļa ugunsizturības novērtējumu, kā arī ugunsdrošībai nozīmīgu inženiertehnisko sistēmu faktiskā tehniskā stāvokļa un darbspējas novērtējumu;
2.2.9. Vides pieejamību;
2.2.10. Iespējamās patvaļīgas būvniecības pazīmju novērtējumu ēkā un iespējamās patvaļīgās būvniecības ietekmi uz attiecīgās ēkas nesošajām būvkonstrukcijām.
2.3. TAA ir obligāti jāpievieno kā datnes Ministru kabineta 15.06.2021. noteikumu Nr.384 “Būvju tehniskās apsekošanas būvnormatīva LBN 405-21” 23. punktā noteiktos dokumentus.
2.4. TAA obligāti jāsatur slēdziens par šādām būves daļām:
2.4.1. Pamati, fasādes cokola daļas hidroizolācija, lieveņi;
2.4.2. Nesošās sienas: karnīzes, ailu pārsedzes, logi, durvis, skursteņi;
2.4.3. Pašnesošās sienas;
2.4.4. Karkasa elementi: kolonnas, rīgeļi, kāpņu laidi;
2.4.5. Pagraba, starpstāvu un bēniņu pārsegumi;
2.4.6. Lietus ūdens notekas un renes;
2.4.7. Balkoni/lodžijas un jumtiņi;
2.4.8. Jumta elementi: jumta krēsls, spāres, latojums, jumta iesegums;
2.4.9. Lietus ūdens notekas un renes;
2.4.10. Citi būves telpiskās noturības elementi.
2.5. TAA slēdzienā jānorāda ēkas kapitalitātes grupa saskaņā ar Ministru kabineta 28.09.2010. noteikumu  Nr.907. “Noteikumi par dzīvojamās mājas apsekošanu, tehnisko apkopi un kārtējo remontu” prasībām.
2.6. Gadījumā, ja būves tehniskās inventarizācijas lieta neatbilst faktiskajai situācijai (nojauktas esošas jeb izveidotas jaunas starpsienas, aizmūrētas esošās jeb izveidotas jaunas durvju ailas u.c. neatbilstības), jāsniedz vērtējums par konstrukciju drošību, stabilitāti, ietekmi uz ēkas nesošajām būvkonstrukcijām, to ietekmi uz ēkas konstrukciju noturību un  atbilstību saistošo normatīvo aktu prasībām.
2.7. Ja veicot tehnisko apsekošanu būvspeciālists konstatē būtiskus konstrukciju bojājumus, kas mazina ēkas stiprību vai noturību, būvspeciālista pienākums ir informēt Pasūtītāju un atzinuma secinājumos sniegt ieteikumu par tālākas nepieciešamās izpētes metodes (urbumus, grunts ģeotehniskās analīzes, augstas precizitātes kontroles mēraparātu izmantošana u.c.) pielietošanu. izstrādājot apsekošanas objekta padziļināto tehniskos izpēti precizētām konstrukcijām (TIS).
2.8. TAA kopvērtējumā norāda būves atbilstību vai neatbilstību Būvniecības likuma 9. panta būtiskajām prasībām. Ja būve neatbilst kādām no Būvniecības likuma 9. pantā minētajām būtiskajām prasībām, norāda neatbilstības veidus un pasākumus, kas jāveic, lai novērstu konstatētās neatbilstības un jāsniedz  norādījumus par veicamajiem pasākumiem, kas nepieciešami, lai saglabātu vai uzlabotu būves tehnisko stāvokli, un kuru neizpilde apsekotajā noteiktajā termiņā var radīt kaitējumu būves lietotājiem, kaimiņiem vai garāmgājējiem.
2.9. TAA formulē ēku tehniskā nolietojuma pakāpi – atsevišķā secinājuma punktā uzrādot visu apsekoto būvkonstrukciju nolietojuma procentus.
2.10. Ēku apseko un TAA (apsekošanas gaitā izstrādājamos teksta, grafikos, fotofiksācijas un citus materiālus) izstrādā un paraksta sertificēti būvspeciālisti.  

3. Noformējums
3.1. TAA apsekošanu ir jānoformē atbilstoši Latvijas būvnormatīviem, Ministru kabineta 28.08.2018. noteikumiem Nr.545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana”” un Ministru kabineta 15.06.2021. noteikumiem Nr. 384 “Būvju tehniskās apsekošanas būvnormatīvs LBN 405-21”. 
3.2. Parakstot TAA, sertificēts būvspeciālists apliecina veiktās apskates rezultātus.
3.3. Iesniegt Pasūtītājam elektroniski saskaņotu: 
3.3.1.  1 (vienu) eksemplāru papīra formātā ar speciālista paraksta atšifrējumu un  apsekošanas gads/mēnesis/datums;
3.3.2. USB atmiņas nesējā elektroniski pdf formātā.
3.4. Iesniedzot Pasūtītājam papīra un elektroniskā formāta TAA, pievienot sējumā iesietu izdruku no BIS sistēmas par TAA ievietošanu sistēmā. 
3.5. Dokumentācijai jābūt identiskai gan elektroniskā, gan drukātā veidā.

4. Citas prasības
Šajā Iepirkuma priekšmeta aprakstā nenorādītie tehniskie nosacījumi un atsauces uz normatīvajiem aktiem, neatbrīvo Izpildītāju no atbildības par pareizu aprēķinu veikšanu, atbilstošā tehniskā risinājuma izvēli, būvdarbu izpildes un organizācijas metožu izvēli un to projektēšanu.

